# Acoraceae

### Из пројекта Википедија

Acoraceae
цртеж шаша из Koehler (1887)
Таксономија

царство: | Plantae
класа: | Liliopsida
ред: | Acorales
фамилија: | Acoraceae Martynov (1820)

Ареал фамилије Acoraceae, односно рода Acorus
1 род
Acorus

Екологија таксона

Животна форма: | хемикриптофите и геофите

Acoraceae су једна од филогенетски најпримитивнијих фамилија монокотиледоних скривеносеменица. Обухвата само један род - шаш (Acorus) са неколико врста од којих је најпознатија Acorus calamus.

Фамилија је име добила још 1820. год., али је у каснијим класификационим системима род Acorus сврставан у фамилију козлаца (Araceae). Тек крајем 20. века, а на основу података молекуларне систематике, поново се за овај род успостављају посебна фамилија и посебан ред.

## [уреди] Карактеристике шашева

Фамилију карактеришу цваст клип са латералном листоликом спатом, у коме се налазе ситни цветови, пентациклични, слабо зигоморфни. Ћелије тапетума су двоједарне до четвороједарне, карпеле су асцидијатне-пликатне, синкарпија је конгентијална. Плацентација апикална. Овуле су атропне, постоји неколико у свакој карпели, обавијене слузи коју луче интраоваријалне трихоме. Ендосперм је веома развијен, постоји и перисперм (изведен из нуцеларног епидермиса). Поленов омотач је без ектегзине, а ендегзина је ламелатна. Плод је бобица.

Листови су двореди, изофацијални, слаткасто мирисни, у лисној дршци постоје два одвојена проводна цилиндра.

Основни број хромозома у фамилији је x=9, 11 и 12.

## [уреди] Ареал фамилије

Фамилија шашева је присутна у два биогеографска царства - холарктичком и индомалајском, са ареалом који се простире од западних делова Северне Америке до индонезијских острва.

## [уреди] Галерија представника фамилије

Acorus calamus у Француској | цваст клип са ситним цветовима | семена врсте Acorus calamus

## [уреди] Спољашње везе

  - Acoraceae in L. Watson and M.J. Dallwitz (1992 onwards) The families of flowering plants: descriptions, illustrations, identification, information retrieval. Version: 27th April 2006. http://delta-intkey.com.
  - Monocot families (USDA)
  - Acoraceae in the Flora of North America
  - NCBI Taxonomy Browser
  - линкови на серверу CSDL Тексас

Добављено из "http://sr.wikipedia.org../../../a/c/o/Acoraceae.html"

Категорија страница: Acorales

##### Views

- Чланак
- разговор
- Тренутна ревизија

##### Претрага

##### Други језици

- English
- Français
- 日本語
- Lietuvių
- Nederlands
- Polski
- Português
- 中文